b'\n_START_ARTICLE_\nLoimaan kotiseutumuseo\n_START_PARAGRAPH_\nLoimaan kotiseutumuseo on vuonna 1855 rakennetussa viljamakasiinissa sijaitseva museo, jonka toiminta k\xc3\xa4ynnistyi talkoovoimin ker\xc3\xa4tyst\xc3\xa4 ja lahjoituksina saadusta esineist\xc3\xb6st\xc3\xa4. Museo avattiin vuonna 1962. Esineist\xc3\xb6\xc3\xa4 on noin viisi tuhatta kappaletta. Museo sijaitsee Kanta-Loimaan kirkonm\xc3\xa4ell\xc3\xa4, ja sit\xc3\xa4 yll\xc3\xa4pit\xc3\xa4\xc3\xa4 Loimaa-Seura ry. Museorakennuksena toimivan luonnonkivist\xc3\xa4 rakennetun viljamakasiinin lahjoitti yhdistyksen k\xc3\xa4ytt\xc3\xb6\xc3\xb6n paikallinen manttaalikunta.'